«Երկրաշարժի օրերին մեր թիմը կազմակերպված գործեց, ամեն մեկը գիտեր իր անելիքը։ Գերմանական կարմիր խաչի ներկայացուցիչները, տեսնելով մեր աշխատանքը, առաջարկեցին փրկարար կառույց հիմնել։ Որոշվեց հայ ժողովրդի համար հանգանականված 95 միլիոն մարկից մեկ միլիոնը հատկացնել նման կառույցի ստեղծմանն ու տեխնիկական ապահովմանը։1989 թվականին Սովետական եւ Գերմանական կարմիր խաչի ընկերությունների միջեւ կնքվեց պայմանագիր, որի համաձայն՝ Խորհրդային միությունը պարտավորվում էր տրամադրել տարածք եւ վառելանյութ, իսկ գերմանական կողմն ուսուցանում եւ զինում է կամավորներին»,- մանրամասնում է «Սպիտակ» փրկարար կենտրոնի հիմնադիրներից, փրկարարական ոլորտի ղեկավար Վլադիմիր Սարոյանը։